open-index/open-wikipedia-markdown huggingface dataset:
Michael Krohn-Dehli

**Michael Krohn-Dehli**, nado en Copenhaguen o 6 de xullo de 1983, é un exfutbolista danés. Xogaba na demarcación de centrocampista e foi internacional coa selección dinamarquesa.

## Traxectoria 
miniatura|270px|Krohn Dheli en 2012
Comezou a xogar en Dinamarca no Rosenhoj BK, Hvidovre IF e Brondby IF. Con 19 anos ficha polas categorías inferiores do Ajax Amsterdam dirixidas por Danny Blind, porén tras non convencer ao adestrador do primeiro equipo, Ronald Koeman, marchou libre ao RKC Waalwijk co que debutou na Eredivisie.

Ao cabo de dous anos foi repescado polo Ajax, pero tras disputar tres encontros marchou cedido ao Sparta Rotterdam e traspasado ao ano seguinte ao danés Brondby IF, onde por fin tivo continuidade, chegando a disputar a Copa da UEFA.

O 22 de agosto de 2012 foi traspasado ao Celta de Vigo

O 29 de xaneiro de 2018, anunciouse a súa fichaxe polo Deportivo da Coruña, converténdose no primeiro e único danés na historia do club coruñés.

### Coa selección 
É internacional coa Selección de fútbol de Dinamarca, coa que debutou o 11 de outubro de 2006 na fase clasificatoria para a Eurocopa de Fútbol Austria/Suíza 2008 contra Liechtenstein.

O 9 de xuño de 2012 marcou o primeiro gol nunha Eurocopa, ante Países Baixos. 24 encontros

## Notas 
## Véxase tamén 
### Ligazóns externas 
* Ficha na páxina da UEFA
Carcedo de Bureba

**Carcedo de Bureba** é un concello español da provincia de Burgos (Castela e León). A súa poboación é de 50 habitantes (INE 2012).

## Véxase tamén 
### Ligazóns externas 
*Páxina oficial do concello
Neuroanatomía

[300px|miniaturadaimagem|dereita|VIsión 3D do [encéfalo.]]
A **neuroanatomia** é o eido da anatomía que estuda a organización anatómica do sistema nervioso, estuda innumerábeis ligazóns anatómicas entre os nervios do cerebro até a rexión periférica do corpo, centrándose en particular na estrutura interna do cerebro. A neuroanatomía comparada é a ciencia que analiza e contrasta os sistemas nerviosos das diferentes especies, dende os máis sinxelos até os mamíferos ou mesmo o ser humano.
O primeiro rexistro escrito coñecido dun estudo da anatomía do cerebro humano corresponde a un texto exipcio, o papiro de Edwin Smith. O seguinte avance no desenvolvemento da neuroanatómía foi arredor de mil anos máis tarde, cando Alcmeón concluíu que o cerebro é o que goberna e dirixe ao resto do corpo, e non o corazón coma se pensaba até o momento.
Un dos fundadores da neuroanatomía moderna foi o descubridor da neurona, Santiago Ramón y Cajal, premio Nobel de medicina no ano 1906.

## Divisións anatómicas do sistema nervioso 
O sistema nervioso dos vertebrados está constituído polo encéfalo e a medula espiñal (sistema nervioso central, SNC), e polas conexións dos nervios que comunican co resto do corpo (sistema nervioso periférico, SNP).

### Sistema nervioso central 
* Cerebro
* Mesencéfalo
* Protuberancia ou ponte
* Cerebelo
* Bulbo raquídeo
* Medula espiñal (Porcións cervical, dorsal, lumbar, sacra e coccíxea)
* Nervios Craniais I e II

### Sistema nervioso periférico 
* Nervios Craniais III a XII.
* Nervios Espinais (Entre eles destacan 2 plexos no Plexo Braquial e Lumbosacro)

## Véxase tamén 
### Outros artigos 
* Sistema nervioso
* Neuroloxía
* Santiago Ramón y Cajal
### Ligazóns externas 
### Notas
Gustavo Cabral

**Gustavo Daniel Cabral**, nado en Isidro Casanova, La Matanza, o 14 de outubro de 1985, é un futbolista arxentino. Xoga na demarcación de defensa central. Actualmente xoga no Club de Fútbol Pachuca.

## Traxectoria 
Debutou co Racing Club o 12 de decembro de 2003, e ao cabo de pouco tempo afianzouse no primeiro equipo, chegando a xogar máis de 100 encontros.

En xaneiro de 2008 ficha por River Plate, onde se proclamou campión do Torneo Clausura ese mesmo ano e co que disputou encontros da Copa Libertadores e a Copa Suramericana

En 2010 fíxose cos seus servizos o Arsenal Sarandí a custo cero, porén non chegou a debutar co equipo xa que se sucederon varias cesións, primeiro ao Club Deportivo Estudiantes Tecos e despois á Primeira División Española ao Levante UD na tempada 2011/12 e ao Celta de Vigo en 2012 por dúas tempadas.

### Coa selección arxentina 
En 2005 formou parte da Selección de fútbol da Arxentina Sub-20 que gañou o Mundial de Fútbol Xuvenil e foi convocado coa Absoluta para un amigábel contra Chile aínda que non chegou a debutar.

## Notas 
## Véxase tamén
Huell Howser

**Huell Burnley Howser**, nado en Gallatin, Tennessee o 18 de outubro de 1945 e finado o 7 de xaneiro de 2013 en Palm Springs, California, foi un actor, produtor, cantante, presentador de televisión, escritor e actor de voz estadounidense. É máis coñecido por presentar, producir e escribir ''California's Gold*, o seu programa de interese humano producido por KCET nos Ánxeles para a canle PBS de California. Tamén puxo a voz de Backson en *Winnie the Pooh* (2011).

## Traxectoria 
Howser naceu en Gallatin, Tennessee, o 18 de outubro de 1945, fillo de Harold Chamberlain e Jewell Havens (Burnley) Howser. O nome de Howser é un mestura dos nomes dos seus pais, Harold e Jewell, segundo Howser o explicou en *California's Gold'' no episodio "Smartsville."

Graduouse en historia na Universidade de Tennessee, onde foi presidente do corpo estudantil.

## Filmografía 
## Notas 
## Véxase tamén 
### Ligazóns externas 
* Sitio web da Huell Howser
Mosteiro do Escorial

O **mosteiro de San Lourenzo do Escorial** é un complexo de palacio, basílica, biblioteca e mosteiro situado en San Lorenzo de El Escorial, na Comunidade de Madrid, España, construído entre 1563 e 1584. É, desde 1984, Patrimonio da Humanidade pola UNESCO.

## Características 
O palacio foi residencia da familia real española, a basílica é lugar de sepultura dos reis de España e o mosteiro, fundado por monxes xeromes, está ocupado actualmente por frades da Orde de Santo Agostiño. É unha das máis singulares arquitecturas renacentistas de España e de Europa. Situado en San Lorenzo de El Escorial, ocupa unha superficie de 33.327 m², sobre a ladeira meridional do monte Abantos, a 1028 m de altitude, na Serra de Guadarrama. Está xestionado por Patrimonio Nacional.

Coñecido tamén como *Mosteiro de San Lourenzo O Real*, ou, sinxelamente, *O Escorial*, foi ideado na segunda metade do século XVI polo rei Filipe II e o seu arquitecto Juan Bautista de Toledo, aínda que posteriormente interviñeron Juan de Herrera, Juan de Minjares, Giovanni Battista Castello e Francisco de Mora. O rei concibiu un gran complexo multifuncional, monacal e palaciano que, plasmado por Juan Bautista de Toledo segundo o paradigma da *Traza Universal*, deu orixe ao estilo herreriano.

Foi considerado, desde finais do século XVI, a *Oitava Marabilla do Mundo*, tanto polo seu tamaño e complexidade funcional como polo seu enorme valor simbólico. A súa arquitectura marcou o paso do plateresco renacentista ao clasicismo desornamentado. Obra inxente, de gran monumentalidade, é tamén un receptáculo das demais artes.

As súas pinturas, esculturas, pergameos, ornamentos litúrxicos e demais obxectos suntuarios, sacros e áulicos fan que O Escorial sexa tamén un museo. A súa complexa iconografía e iconoloxía mereceu as máis variadas interpretacións de historiadores, admiradores e críticos. O Escorial é a cristalización das ideas e da vontade do seu creador, o rei Filipe II, un príncipe renacentista.

## Galería de imaxes 

Ficheiro:Facade monastery San Lorenzo de El Escorial Spain.jpg|Fachada oeste
Ficheiro:El escorial blick von oben.jpg|Vista desde o monte Abantos
Ficheiro:EscorialBiblioteca.jpg|Biblioteca
Ficheiro:Basílica El Escorial 1.JPG|Basílica
Ficheiro:Evangelg.jpg|Patio dos Evanxelistas
Ficheiro:Main staircase of the Monastery of San Lorenzo de El Escorial.jpg|Frescos
Ficheiro:Monastery El Escorial Spain Gardens Old Style Cut Into A Maze Pattern for Walking.jpg|Xardíns dos Frades
Ficheiro:A Black and White Photograph from Spain.jpeg|Mosteiro do Escorial
Ficheiro:Sala Vicarial.jpg|Sala Vicarial
Ficheiro:EscorialPanteo.jpg|Vista xeral do altar do Panteón de Reis 

## Notas 
## Véxase tamén 
### Bibliografía 
### Ligazóns externas 
* Patrimonio Nacional
Illas Alvedosas

*Non confundir co **río Alvedosa***

As **illas Alvedosas** son un grupo de dous illotes rochosos situados na desembocadura do río Verdugo, no fondo da Ría de Vigo. Pertencen á parroquia de Arcade, no concello pontevedrés de Soutomaior. Na actualidade están deshabitadas e son propiedade do Estado español.

## Galería de imaxes

Illas Alvedosas, Arcade, Soutomaior.jpg|Vista das Illas Alvedosas dende Arcade
Alvedosasillas.jpg|Illa Alvedosa vistas desde Arcade

## Notas 
## Véxase tamén 
### Ligazóns externas 
* [Premio *H2Ocean* National Geographic(https://gl.wikipedia.org/wiki/National_Geographic) para fotografía das illas. Autor Abraham Rosendo]
Fabián Orellana

**Fabián Ariel Orellana Valenzuela**, nado en Santiago de Chile o 27 de xaneiro de 1986, é un futbolista chileno. Xoga de centrocampista para o Real Valladolid da Liga Santander.

## Traxectoria 
Formouse nas categorías inferiores de Colo-Colo, porén foi descartado polon primeiro equipo a causa da súa baixa estatura, polo que ficha polo Audax Italiano. Co equipo chileno obtivo a primeira praza na fase regular do Campionato Clausura en 2007, o que lle valeu a clasificación para a Copa Libertadores para a seguinte tempada.

As súas boas actuacións espertaron o interese de varios equipos de América e Europa, fichando finalmente polo Udinese Calcio en 2009. Porén so chegou a disputar encontros amigábeis de pretempada, xa que foi cedido ao Xerez CD da Primeira División Española para a tempada 2009/2010 e ao Granada CF na 2010/11 para axudar ao equipo a ascender á máxima categoría.

Tras os bos resultados, xa que marcou goles decisivos para o ascenso do club, o Granada fichouno en propiedade. Porén as malas relacións co adestrador do equipo, Fabriciano González, fixeron que saíse cedido a outro equipo antes de comezar a tempada.

Na tempada 2011/12 chega cedido con opción de compra ao Celta de Vigo, por aquel entón en Segunda División. Debutou co equipo na primeira xornada, o 26 de outubro de 2011, e finalizou a tempada disputando 33 encontros con 13 tantos e 11 asistencias, colaborando no ascenso do equipo a Primeira División.

A pesar dos esforzos do Celta o alto prezo do xogador fixeron que volvese a Granada ao ano seguinte. Porén o equipo vigués recuperariao no mercado de inverno, por un prezo de 1,2 millóns de euros e o 40% dunha futura venda.

### Coa selección de fútbol 
Foi convocado pola Selección de fútbol de Chile absoluta nas eliminatorias para o Mundial de Fútbol Suráfrica 2010 contra as seleccións de Arxentina e Perú trala lesión do titular Alexis Sánchez, porén non chegaría a debutar.

Pouco despois foi convocado por Marcelo Bielsa para formar parte da selección sub-23 que iría ao *Torneo Esperanzas de Toulon*, en Francia, onde a selección chilena rematou na segunda posición cunha grande actuación de Orellana.

O seu bo papel levouno a debutar finalmente coa Selección o 15 de outubro de 2008 ante Arxentina, marcando o gol do triunfo, a causa deste gol foi alcumado *O histórico* xa que era o primeiro triunfo na historia de Chile sobre Arxentina na fase previa dun Mundial. O 10 de outubro de 2010 tamén anota un dos goles da vitoria sobre Colombia, vitoria que clasificou a Chile para a Copa do Mundo.

En 2010 debutou nun Mundial de Fútbol disputando un encontro en Suráfrica 2010.

## Notas
Viaduto de Pontevedra (Redondela)

O **viaduto de Pontevedra** é unha das dúas pontes ferroviarias que atravesan o centro da vila pontevedresa de Redondela, xunto co viaduto de Madrid. Foi inaugurado no ano 1884 polo enxeñeiro e arquitecto Mariano Carderera Ponzán (1846-1916), oito anos despois da inauguración do viaduto de Madrid. Actualmente segue en funcionamento, soportando a pasaxe de convois rexionais da liña Vigo-A Coruña. 

No ano 1978 abriuse un expediente para declaralos Ben de Interese Cultural pero aínda non foi resolto .

## Notas 
## Véxase tamén 
### Outros artigos 
* Viaduto de Madrid (Redondela)

### Ligazóns externas 
* Páxina web de patrimonio cultural  no sitio web do concello de Redondela.
La Palanca

***La Palanca*** foi un periódico publicado na Estrada entre 1932 e 1935.

## Historia e características 
Subtitulado *Periódico quincenal*, apareceu en decembro de 1932. Publicación de ideario católico e dereitista, foi fundado e dirixido por Javier Luces Gil. Cesou a súa edición co número 79, o 16 de marzo de 1935.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
### Ligazóns externas 
* Exemplares
Hemocitoblasto

miniatura|Liñaxe das células sanguíneas.
O **hemocitoblasto** ou **célula nai hematopoética** (en inglés, *Hematopoietic stem cell*, HSC) é a célula nai ou troncal multipotente, precursora das células do sangue, tanto as da liña mieloide coma linfoide. Encóntranse na medula ósea hematopoética (vermella) e derivan do mesoderma. Da liña mieloide proveñen os eritrocitos, os macrófagos e monocitos, eosinófilos, basófilos e neutrófilos, plaquetas, e células dendríticas. Da liña linfoide proceden os linfocitos (algúns dos cales maduran noutros órganos fóra da medula) e células NK.
Endrit Krasniqi

**Endrit Reshit Krasniqi**, nado o 26 de outubro de 1994 en Suva Reka, é un futbolista profesional de Kosovo, con nacionalidade tamén albanesa.

## Traxectoria 
Nacido en Suva Reka, Kosovo, é un dianteiro centro, aínda que tamén pode xogar polas bandas, criado no KF Malisheva e posteriormente no KF 2 Korriku de Pristina. Durante a celebración dun torneo internacional en Albania foi descuberto por José Carlos García Durán quen avisou a Josep Maria Fusté, un dos "culpables" da chegada de Lionel Messi ao FC Barcelona, que deu a conformidade para que pasase a formar parte do FC Barcelona. Por iso o xogador é chamado ás veces pola prensa como "o novo Messi dos Balcáns".

Internacional coas categorías inferiores da , Fusté púxose en contacto co representante de xogadores José María Minguella, coñecido ex-representante de xogadores e ex-directivo do FC Barcelona, quen o recomendou ao adestrador do Club Deportivo Lugo Quique Setién. Tralo visto e prace do director deportivo dos albivermellos, Carlos Mouriz, pasou a formar parte dos adestramentos do Lugo para posteriormente asinar un contrato de longa duración que o une ao club galego durante dúas tempadas e media até 2015. Fala inglés, alemán e albanés. Ás veces figura erroneamente o seu nome nos medios como *Krasniqi Endurit*. Tras un tempo no club non consegue xogar ningún partido oficial, xogando tan só algún amigábel, saíndo finalmente do club.

## Notas 
## Véxase tamén 
### Ligazóns externas 
* Vídeo de Endrit Klasniqi en YouTube
* Información sobre Niqi en Albivermello.com
* Información sobre Niqi en Fútbol de Lugo
Río Alvedosa

O **Alvedosa** é un río galego que nace na parroquia da Ermida (Pazos de Borbén) e desemboca na enseada de San Simón na vila de Redondela. Atravesa ademais no seu traxecto as parroquias de Reboreda e Ventosela.

## Galería de imaxes 

Ficheiro:Rio alvedosa, Redondela (2).JPG| Ponte de madeira sobre o río Alvedosa ao seu paso por Redondela.
Ficheiro:Desembocadura rio alvedosa.JPG| Desembocadura do río Alvedosa, en Redondela.
Ficheiro:Rio alvedosa, Redondela.JPG
Ficheiro:Redondela, río Alvedosa.jpg

## Véxase tamén 
### Outros artigos 
* Ríos de Galicia
### Ligazóns externas 
* Redondela TV: Un paseo polo río Alvedosa
Castrillo de la Reina

**Castrillo de la Reina** é un concello español da provincia de Burgos (Castela e León). A súa poboación é de 217 habitantes (INE 2012).

## Véxase tamén 
### Ligazóns externas 
*Páxina oficial do concello
Dundee (homónimos)

**Dundee** pódese referir a:

* Dundee, cuarta maior cidade de Escocia, Reino Unido.
* Dundee F.C., club escocés de fútbol que xoga na Primeira División de Escocia.
* Dundee United F.C., club escocés de fútbol que xoga na Premier League de Escocia.
KF 2 Korriku

O **Klubi futbollistik 2 Korriku Prishtinë**, coñecido como **2 Korriku**, é un club de fútbol kosovar da cidade de Pristina, que xoga na Liga e Parë, segunda categoría do fútbol kosovar. Entre os seus títulos destaca en 1996 a Copa de Kosovo. O club ten a escola de fútbol máis popular do país. Nos últimos vinte anos, dende 1990, xerou bos talentos e tódolos equipos da Superliga teñen polo menos un xogador procedente do club.
Contreras

**Contreras** pode referirse a:

## Lugares
*Contreras, concello español da provincia de Burgos (Castela e León).

## Persoas
*José Miguel Contreras (nado en 1958), empresario da comunicación español.
*Manuel Contreras (nado en 1929), militar chileno.
*Orlando Contreras (1930–1994), cantante cubano.
*Pablo Contreras (nado en 1978), futbolista chileno.
*Pedro Contreras (nado en 1972), futbolista español.
Montserrat (monte)

**Montserrat** é un macizo rochoso situado no nordés da Península Ibérica, considerado tradicionalmente a montaña máis importante e significativa de Cataluña. Está situada a 50&nbsp;km ao noroeste da cidade de Barcelona entre as comarcas de Anoia, Baix Llobregat e Bages. Nesta montaña sitúase o santuario e mosteiro beneditino de Montserrat dedicado á Virxe de Montserrat.

O seu nome provén das palabras *mont* que significa monte, e *serrat*, que significa serrado en catalán. Tanto *serrat* como *serralada* (cordilleira) proveñen de *serra*, e precisamente esta palabra deriva do latín *serra*, que é o nome do instrumento para serrar, pola forma que teñen as montañas encadeadas consecutivamente, que fan pensar nos dentes dunha serra. Nas representacións heráldicas, Montserrat aparece como un grupo de montañas de ouro sobre campo vermello cunha serra de ouro que a curta por encima.

Trátase dun macizo de forma singular que se alza bruscamente ao oeste do río Llobregat ata os 1.236 metros de altura do pico de Sant Jeroni. Outros picos destacados son o Cavall Bernat, as Agulles, o Serrat del Moro, o Montgròs, Sant Joan e a Palomera. En 1987 foi declarado parque natural para garantir a súa conservación.

500px|miniatura|center|Vista panorámica de Montserrat

## Véxase tamén 
### Outros artigos 
* Mosteiro de Montserrat
* Parque Natural de Montserrat
* Virxe de Montserrat
FedSat

**FedSat** (*Federation Satellite*) é un satélite artificial australiano lanzado o 14 de decembro de 2002 mediante un foguete H-2A desde o Centro Espacial de Tanegashima.

## Características 
FedSat é un microsatélite de 58&nbsp;kg de masa que ten como obxectivo desenvolver a experiencia de Australia no campo dos microsatélites e proporcionar unha plataforma de investigación en ciencia espacial, comunicacións e GPS.

FedSat foi desenvolvido polo Centro de Investigación Corporativa para Sistemas de Satélites (*Cooperative Research Centre for Satellite Systems* en inglés).

## Instrumentos 
FedSat levaba a bordo os seguintes instrumentos:

* Receptor GPS.
* NewMag (magnetómetro).
* Computación de alto rendemento.
* Transpondedor de banda Ka.
* Procesador de banda base.
* CD-ROM: o satélite leva a bordo un CD-ROM montado nun lateral con mesaxes de son de varios australianos.

## Notas
Pedro Contreras

**Pedro Contreras González**, nado o 7 de xaneiro de 1972 en Madrid, é un exfutbolista español. Xogaba de porteiro e foi internacional coa selección española.

## Palmarés 
;Real Madrid
* Liga de España: 1994–95
* Supercopa de España: 1997
* UEFA Champions League: 1997–98
* Copa Intercontinental: 1998

;Málaga
* Copa Intertoto da UEFA: 2002

;Betis
* Copa do Rei: 2004–05

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en national-football-teams.com
Santa Fe, Granada

**Santa Fe** é un concello español da provincia de Granada. Está situada na parte centro-oeste da comarca da Vega de Granada, e é unha das cincuenta e unha entidades que compoñen a Área Metropolitana de Granada. Limita cos municipios de Fuente Vaqueros, Pinos Puente, Atarfe, Granada, Vegas del Genil, Las Gabias, Chimeneas e Chauchina. Outras localidades próximas son Belicena, Bobadilla, Cijuela e Láchar.

O concello santaferino está formado polos núcleos de Santa Fe, El Jau e a maior parte de Pedro Ruiz, situado entre o límite municipal de Santa Fe e o de Fuente Vaqueros. Este municipio é capital de partido xudicial, así como da subcomarca da Vega Baja de Granada.

## Demografía 
Segundo o INE, no ano 2024 tiña unha poboación de 15.269 habitantes.

## Política 
Os resultados en Santa Fe das eleccións municipais, celebradas en maio de 2011, foron:

## Cidades irmandadas 
## Véxase tamén 
### Outros artigos 
* Capitulacións de Santa Fe
* Pionono

### Ligazóns externas 
* Páxina web do Excmo. Ayuntamiento de Santa Fe
* Arquivo Municipal de Santa Fe 
* Microweb turística de Santa Fe realizada polo Padroado de Turismo de Granada.
El Farol (Mondoñedo)

***El Farol*** foi un semanario publicado en Mondoñedo a partir do 29 de abril de 1886. Foi o primeiro periódico republicano aparecido en Mondoñedo. Na derradeira páxina, incluía unha ficha de afiliación á República.

Cesou a súa publicación o 28 de novembro de 1886.

## Notas 
## Véxase tamén 
### Bibliografía 
* 
*
Fontioso

**Fontioso** é un concello español da provincia de Burgos (Castela e León). A súa poboación é de 56 habitantes (INE 2012).

## Véxase tamén 
### Ligazóns externas 
*Páxina oficial do concello
N-nucleótido

Os **N-nucleótidos**, nucleótidos N ou nucleótidos non incluídos na cadea molde (*nontemplated nucleotides*) son nucleótidos do ADN dos linfocitos que non forman parte da secuencia orixinal do ADN pero que se introducen encimaticamente durante o desenvolvemento dos linfocitos para crear diversidade nas unións dos segmentos xénicos V(D)J dos xenes das inmunoglobulinas e do receptor TCR. A perda ou adición de nucleótidos nas unións xeradas pola recombinación V(D)J aumenta significativamente o repertorio antíxeno-receptor, polo que a adición destes nucleótidos  contribúe a incrementar a súa diversidade.

Na adición destes nucleótidos intervén un encima chamado desoxinucleotidil transferase terminal (TdT), que é unha ADN polimerase especial, cuxa única misión coñecida é esa. A TdT só se expresa durante o breve período de ensamblaxe da cadea pesada da inmunoglobulina na célula B. Neste proceso parece que é necesaria a intervención do factor Ku80, aínda que non se coñece en detalle como actúan as TdT.

## Notas
Panther (carro de combate)

**Panther** é o nome común dun carro de combate medio desenvolvido pola Alemaña Nazi na segunda guerra mundial dende mediados de 1943 ata o fin da guerra en Europa en 1945. Pretendíase que contrarrestase ao T-34 soviético, ademais de ser o substituto dos Panzer III e Panzer IV. Nunca substituíu a este último, e combateu xunto con el e co máis pesado Tiger ata o final da guerra. A excelente combinación do Panther de potencia de fogo, mobilidade e protección serviu como punto de referencia para deseños de carros de combate doutras nacións nos últimos anos da guerra e tras ela, e está considerado como un dos mellores carros de combate da segunda guerra mundial.

Ata 1944 foi designado como o '*Panzerkampfwagen V *Panther''''' e a súa designación oficial era Sd.Kfz. 171. O 27 de febreiro de 1944, Hitler ordenou que o número romano V fose quitado do seu nome.

Equipaba o mesmo motor que o Tiger I, pero tiña unha mellor blindaxe frontal (incluído o beneficio dunha blindaxe inclinada, incrementando a súa efectividade), mellor penetración do canón, era máis lixeiro e polo tanto máis rápido, e podía atravesar terreos irregulares mellor que os Tigers. A súa desvantaxe era a blindaxe lateral máis débil. O Panther demostrou ser mortal en enfrontamentos en campo aberto e a longas distancias, pero vulnerable en combates a curta distancia. Ademais, o canón de 75&nbsp;mm disparaba proxectís lixeiramente máis pequenos que o canón de 88&nbsp;mm do Tiger, proporcionándolle menos potencia de fogo explosiva contra infantaría.

## Notas 
## Véxase tamén 
### Bibliografía 
*Hart, Stephen (2003). Panther Medium Tank 1942-45. Osprey Publishing (UK). ISBN 1-84176-543-0.
Andrew Lincoln

**Andrew Lincoln**, nado como **Andrew James Clutterbuck** o 14 de setembro de 1973 en Londres, é un actor inglés de cinema e televisión.

## Filmografía 
### Cinema 
### Televisión 
## Véxase tamén 
### Ligazóns externas 
*
Metástase

Unha **metástase** (grego: *desprazamento, μετά:seguinte e στάσις:lugar)* é a extensión dunha doenza dun órgano até outra parte distante do organismo. Só os cancros e as infeccións teñen a capacidade de *metastatizar*.
As células canceríxenas teñen a capacidade de se desprender do tumor primario, ben polo sangue, ben polos ganglios linfáticos.
Glioma

O **glioma** é un tipo de cancro que se produce no cerebro ou na medula espiñal. Chámase glioma por ter como precursor a célula glial. A súa localización máis frecuente é no cerebro.
Os gliomas poden ser beningos, sendo de baixo grao e sen capacidade de producir metástase; ou malignos, os cales teñen un prognóstico peor.

## Clasificación 
Segundo o tipo de célula glial afectada, falaremos de diferentes tumores. Así pois, os principais gliomas son:
* **Ependiomas**: tumor das células ependimarias.
* **Astrocitoma**: tumor dos astrocitos.
* **Oligodendrioma** ou **Oligodendroglioma**: tumor dos oligodendrocitos.

## Notas 
## Véxase tamén 
### Outros artigos 
* Tumor cerebral
* Metástase 

### Ligazóns externas 
* Información sobre os gliomas en Medline Plus.
Kim Ji-woon

**Kim Ji-woon** (Hangul 김지운), nado o 27 de maio de 1964, é un director e guionista surcoreano.

## Filmografía 
## Notas 
## Véxase tamén 
### Ligazóns externas 
*Ficha na IMDb
Sarah Wayne Callies

**Sarah Anne Wayne Callies**, nada o 1 de xuño de 1977 en La Grange (Illinois), é unha actriz estadounidense de cinema e televisión.

## Filmografía 
## Véxase tamén 
### Ligazóns externas 
*
Panther

**Panther** pode referirse a:
* Panther, un carro de combate alemán da segunda guerra mundial.
* *Panther*, un filme de 1995 dirixido por Mario Van Peebles.
Astrocitoma

[250px|miniaturadaimagem|dereita|Astrocitoma de baixo grao na lámina tectónica do [cerebro.]]
O **astrocitoma ** é un tumor cerebral derivado dos astrocitos, un tipo de célula do cerebro. É un dos tumores máis frecuentes, sendo o 30% destes cancros do cerebro. Nos adultos adóitanse presentar nos hemisferios do propio cerebro, e nos nenos, pola contra, son máis frecuentes no cerebelo.

## Clasificación 
A OMS (Organización Mundial da Saúde, clasificou en 1981 este cancro en catro graos. O grao I ten un prognóstico excelente, sendo a curación case que completa. Os graos III e IV teñen, pola contra, unha supervivencia menor .

## Diagnóstico 
Polo xeral, cómpre dunha TAC ou unha resonancia magnética para caracterizar o tumor e a súa extensión, incluíndo o tamaño, a localización e a consistencia. A TAC amosa normalmente a distorsión no terceiro ventrículo e os ventrículos laterais, con desprazamento das arterias cerebrais anterior e media. A análise histolóxica é necesaria para estadificar o tumor nalgún dos seus catro grao da OMS. Adicionalmente, adóitase realizar un exame médico total, coa fin de verificar a integridade neurolóxica do individuo, incluíndo a visión, o equilibrio, a coordinación e o estado mental. A biopsia do tumor é un procedemento dirixido por un neurocirurxián. As biopsias serven para facer a estadiaxe do tumor. Esta estadiaxe depende do grao de diferenciación e da cantidade de vasos sanguíneos que teña o tumor. A actividade mitótica das células que compoñen o tumor correlaciónase co curso clínico deste, sendo posíbel detectar por anticorpos o grao de proliferación destas células neoplásicas, grazas a súa tintura inmunihistoquímica.

## Tratamento 
O tratamento do astrocitoma pode ser cirúrxico, mediante radioterapia ou mediante quimioterapia. Para os astrocitomas de baixo grao, isto é, os de tipo I e algúns de tipo II, a exérese cirúrxica ou extirpación do tumor polo xeral permite a sobrevivencia da maioría dos doentes. Nalgunhas series de estudo demostrouse que a extirpación do tumor proporcionaba unha sobrevivencia de máis do 90% aos 7 anos de se extraer o tumor. A quimioterapia e a radioterapia empréganse ás veces como tratamento complementario previamente ou posteriormente á intervención cirúrxica.
Algúns tumores coma os astrocitomas pilocíticos, son procesos indolentes que permiten a función neurolóxica malia a súa presenza. Porén, o feito de deixalos sen atención médica pode facer que evolucionen aparecendo transformacións neoplásicas e posíbeis metástases. A extirpación cirúrxica completa do tumor non é posíbel por mor da existencia de infiltración difusa no parénquima cerebral da maioría dos astrocitomas. É por iso que os astrocitomas de alto grao (tipo III e IV) poden recidivar co tempo, facendo recaer da doenza ao paciente. En astrocitomas avanzados nos que o tratamento cirúrxico é imposible, o tratamento baséase na terapia paliativa con quimioterapia ou radioterapia. Ocasionalmente empréganse corticoides, sobre todo nos astrocitomas de alto grao.

## Véxase tamén 
### Outros artigos 
* Astrocito
* Gliomas
### Ligazóns externas 
### Notas
Fuentebureba

**Fuentebureba** é un concello español da provincia de Burgos (Castela e León). A súa poboación é de 43 habitantes (INE 2012).

## Véxase tamén 
### Ligazóns externas 
*Páxina oficial do concello
Jon Bernthal

**Jonathan Edward "Jon" Bernthal**, nado o 20 de setembro de 1976 en Washington, D.C., é un actor estadounidense de cinema e televisión.

## Filmografía 
### Cinema 
### Televisión 
## Véxase tamén 
### Ligazóns externas 
*
Steven Yeun

**Sang-yeop Yeun** (en ), coñecido como **Steven Yeun** e nado en Seúl o 21 de decembro de 1983, é un actor surcoreano de cinema e televisión radicado nos Estados Unidos de América.

## Filmografía 
## Notas 
## Véxase tamén 
### Ligazóns externas 
*
Feitian

[miniatura|Un traxe espacial chinés Feitian exposto no Museo do Espazo en [Hong Kong.]]
**Feitian** é o nome dun traxe espacial chinés deseñado para actividades extravehiculares. Está baseado no traxe espacial ruso Orlan-M e foi usado por primeira vez durante a misión da Shenzhou 7, o 27 de setembro de 2008, polo astronauta Zhai Zhigang.

En 2004 China comprou a Rusia nove traxes Orlan-M por 800.000 dólares: tres versións de voo, dous de adestramento en terra e catro de flotación neutra para adestramento en tanques de auga. O comezo dos traballos sobre o Feitian comezaron en xullo dese mesmo ano, fabricándose dous modelos de voo cun custo de 5 millóns de dólares por traxe. Os traxes usan sistemas e materiais completamente chineses, incluíndo as comunicacións dixitais, a telemetría e o sistema de xestión de datos. A diferenza máis notable co Orlan-M é un visor do casco máis amplo.

Durante o desenvolvemento do traxe se atoparon varias dificultades, que atrasaron a finalización e cualificación dos traxes ata xuño de 2008, tan só tres meses antes do voo da Shenzhou 7. Dos dous traxes orixinais, o usado na Shenzhou 7 foi deixado a bordo do módulo orbital, que se desintegrou tras o regreso da tripulación, e o segundo está exposto ó público.

## Notas
I Feel Fine

«**I Feel Fine**» é unha canción do grupo de rock británico The Beatles, escrita por John Lennon (aínda que aparece acreditada como Lennon-McCartney). Foi lanzada en disco sinxelo en 1964, sendo o oitavo da banda.

Desprazou das listas á canción dos Rolling Stones «Little Red Rooster». O sinxelo foi lanzado o 27 de novembro de 1964 como cara A xunto a «She's a Woman», escrita por Paul McCartney, como cara B. O riff desta canción converteuse nun dos característicos de The Beatles xunto aos posteriores de «Day Tripper», «Ticket to Ride», «And Your Bird Can Sing» e «Paperback Writer».

## Composición 
John Lennon comezou a escribir «I Feel Fine» mentres estaba gravando «Eight Days a Week». Considéralla como unha das súas composicións máis optimistas. O riff inicial foille inspirado pola canción de Bobby Parker «Watch Your Step».

A retroacción conseguida por Lennon ao comezo da canción pasou á historia da música como a primeira vez na que un grupo de rock utilizaba un axuste do amplificador na gravación. O son foi descuberto por casualidade polos Beatles, ao inclinar Lennon unha das guitarras electro-acústicas contra o amplificador, producindo un son parecido ao que acabou aparecendo no disco. Posteriormente o son foi conseguido facendo soar a quinta cordo ao aire, e progresivamente subindo o volume do seu amplificador Vox. O axuste como recurso musical foi usado en vivo por músicos como Jimi Hendrix, The Kinks e The Who.

Foi interpretada en vivo de forma ininterrompida desde decembro de 1964 ata as súas últimas presentacións en agosto de 1966. Nalgunhas presentacións do ano 1965, Lennon adoitaba iniciar a canción tocando o riff inicial cunha Gibson modelo J-160E, a mesma coa que gravou o histórico axuste, mentres George Harrison seguíao coa súa Gretsch Tennessean.

## Persoal 
O persoal utilizado na gravación da canción foi o seguinte:

;The Beatles
* John Lennon - voz principal (dobrada a dúas pistas), guitarra solista/rítmica
* Paul McCartney - harmonía vocal, baixo eléctrico
* George Harrison - harmonía vocal, guitarra solista/rítmica
* Ringo Starr - batería

## Notas 
## Véxase tamén 
### Bibliografía 
* 
* 
### Ligazóns externas 
* «I Feel Fine» en The Beatles Collection
Christopher Showerman

**Christopher Showerman**, nado en Jackson (Míchigan) o 24 de xuño de 1971, é un actor estadounidense. É máis coñecido polo seu papel como George en *George of the Jungle 2* (2003).

## Traxectoria 
Showerman apareceu como *Sea of Fear*, *Idol*, *Live Fast, Die Young*, *Complacent* e *Big Game*. Entre os seus créditos en filmes están *Hole in One*, *A Night at the Silent Movie Theater*, *Commander and Chief* e *Radio America*, que tamén escribiu, produciu e dirixiu. En televisión, apareceu en *Jack of All Trades*, *The OC* e *CSI Miami*.

Un ano despois de que Brendan Fraser decidise non retomar o seu papel como George en *George of the Jungle 2*, Disney decidiu producir o filme en formato de vídeo caseiro. Showerman finalmente interpretou o papel de George.

## Notas 
## Véxase tamén 
### Ligazóns externas 
*
Panzer III

O **Panzer III** foi un carro de combate medio desenvolvido nos anos 30 pola Alemaña Nazi e usado extensamente durante a segunda guerra mundial. A designación oficial era Panzerkampfwagen III Sd Kfz. 141 (abreviado como PzKpfw III). Deseñouse coa intención de que combatese contra outros vehículos blindados e serviu ao lado do carro de apoio á infantaría Panzer IV. Porén, cando os alemáns enfrontáronse ao formidable T-34, precisáronse canóns anticarros máis potentes. Como o Panzer IV tiña un anel da torreta maior, o rol foi revertido. O Panzer IV montou o longo canón de 75&nbsp;mm KwK 40 e participou en batallas contra outros carros. O Panzer III volveuse obsoleto no seu rol e para case todos os seus propósitos foi substituído polo Panzer IV. Dende 1942, a derradeira versión do Panzer III montou o canón de 75&nbsp;mm KwK 37 L/24, máis axeitado para o apoio á infantaría. A súa fabricación rematou en 1943 tras construírse 5.774 exemplares. Porén, o chasis do carro de combate proporcionou cascos para o Sturmgeschütz III ata o final da guerra.
Alotipo

miniatura|O alotipo depende dos distintos segmentos C das cadeas lixeiras e pesadas das inmunoglobulinas.
En inmunoloxía, os **alotipos** son determinantes antixénicos especificados polas distintas formas alélicas dos xenes das inmunoglobulinas (anticorpos). Están situados nas rexións constantes (C) das cadeas pesadas e lixeiras das inmunoglobulinas e supoñen pequenas diferenzas na secuencia de aminoácidos.

O exame dos alotipos é moi importante para evitar o rexeitamento de transplantes procurando que o doante e receptor teñan alotipos o máis similares posible, e en medicina forense e probas de paternidade.

Poden formarse anticorpos contra os determinantes antixénicos dos anticorpos dos alotipos. Inxectando nunha persoa un anticorpo dun alotipo distinto ao seu, esta formará anticorpos contra o anticorpo alleo recibido. Isto pode ocorrer de forma natural en mulleres despois de múltiples embarazos ou despois de transfusións ou en casos de artrite reumatoide. Tradicionalmente os alotipos definíronse seroloxicamente e son detectados por antisoros homólogos (da mesma especie).

Os alotipos denomínanse como G1m se están na cadea gamma 1 pesada da inmunoglobulina (IgG1), G2m se están na IgG2, G3m se están na IgG3, A2m se están na IgA ou como Km se están na cadea kappa lixeira. Estas denominacións van acompañadas do número do alotipo concreto, por exemplo, G3m5. Antigamente, en vez de números os alotipos eran designados por letras, por exemplo G1m1 (denominación moderna) é o mesmo que G1m(a) (denominación antiga). Os alotipos varían entre os individuos dunha poboación e as súas frecuencias varían dunhas poboacións a outras.

Os xenes dos alotipos teñen unha herdanza autosómica codominante.

## Zooloxía
O termo alotipo tamén se usa en zooloxía cun significado completamente diferente. Nese contexto zoolóxico alotipo significa un espécime do sexo oposto ao do holotipo.

## Notas
## Véxase tamén
### Outros artigos
* Isotipo (inmunoloxía)
* Idiotipo

### Ligazóns externas
* MeshName - Immunoglobulin+allotypes http://www.nlm.nih.gov/cgi/mesh/2011/MB_cgi?mode=&term=Immunoglobulin+allotypes
* Overview at University of South Carolina School of Medicine
* ANTIBODY GENETICS: ISOTYPES, ALLOTYPES, IDIOTYPES https://web.archive.org/web/20130228063710/http://jeeves.mmg.uci.edu/immunology/CoreNotes/Chap06.pdf
José Miguel Contreras

**José Miguel Contreras**, nado en 1958 en Madrid, é un empresario da comunicación español.

## Traxectoria 
Catedrático en Comunicación Audiovisual e Publicidade, os seus inicios profesionais foron na prensa (El País) e na radio (Radio 3 de RNE e Radio El País). Porén ligouse rapidamente á televisión, ante as perspectivas das cadeas privadas e as autonómicas. Foi director de programas de Canal + e director de programas e deportes en Telemadrid.

En 1993 creou a primeira compañía de mercadotecnia e investigación televisiva de España e Iberoamérica, o GECA (Gabinete de Estudios de la Comunicación Audiovisual). A súa fusión con Globomedia e Promofilm deu orixe ao Grupo Árbol. Contreras é socio conselleiro e membro do comité de dirección do holding, e é ademais conselleiro delegado de La Sexta.
T-34

O **T-34** foi un carro de combate medio soviético fabricado dende 1940 ata 1958. Adoita ser descrito como o deseño máis efectivo, eficiente e influente da segunda guerra mundial, aínda que o seu armamento e blindaxe foron superados por carros de combate posteriores da época.

Fabricado inicialmente na factoría KhPZ en Khárkiv (Ucraína), foi a base das forzas blindadas soviéticas durante a segunda guerra mundial, e foi amplamente exportado posteriormente. Foi o carro de combate máis producido da guerra, e o segundo de todos os tempos, tras o seu sucesor, a serie T-54/55. En 1996 aínda había variantes do T-34 en servizo en polo menos 27 países.

O T-34 foi desenvolvido a partir da serie BT de carros de combate rápidos coa intención de substituír tanto ao BT-5 como ao BT-7, ademais do carro de infantaría T-26. No momento da súa introdución era o carro cos atributos de potencia de fogo, mobilidade, protección e robustez mais equilibrados, aínda que a súa efectividade no campo de batalla sufriu pola configuración pouco ergonómica do compartimento da tripulación, pola escaseza de radios e por un pobre emprego táctico. A disposición da torreta con dous tripulantes requiría que o comandante apuntase e disparase o canón, unha configuración común en moitos carros da época; isto demostrou ser inferior ás disposicións de torretas de tres homes (comandante, artilleiro e cargador) dos alemáns Panzer III e Panzer IV. Porén, segundo as análises realizadas en Aberdeen Proving Grounds dun T-34 enviado polos soviéticos en 1942, o T-34 tiña a mellor óptica de todos os carros analizados alí.

O deseño e construción do tanque foron refinados continuamente durante a guerra para mellorar a efectividade e reducir custos, permitindo poñer un número progresivamente maior de carros en combate. A principios de 1944, foi introducido o mellorado T-34-85, cun canón máis potente de 85&nbsp;mm e un deseño de torreta de tres homes. Cara ao final da guerra en 1945, o versátil e efectivo T-34 substituíra a moitos dos tanques máis lixeiros e pesados en servizo, e acaparaba a meirande parte da produción soviética de carros de combate. O seu desenvolvemento evolutivo levou directamente á serie T-54/55, fabricada ata 1981 e aínda operativa, e esta levou cara aos T-62, T-72 e T-90 que, xunto con varios carros chineses baseados no T-55, forman a espiña dorsal de moitos dos exércitos actuais.

O T-34 foi a arma máis importante para o Exército Vermello na segunda guerra mundial. Cando comezou a ser producido en 1940, os comentaristas considerábano un dos mellores deseños de carros de combate do mundo. A súa blindaxe inclinada aumentaba a protección, o motor V-2 diésel usaba un combustible menos inflamable, a suspensión Christie era rápida en terreos difíciles e as anchas cadeas dábanlle unha boa mobilidade na neve e na lama, aínda que problemas de fiabilidade e fabricación perseguiron aos modelos producidos durante a guerra. O T-34 continuou dándolle ao exército soviético unha vantaxe crucial no conflito, mesmo despois de que as súas vantaxes tecnolóxicas fosen igualadas e superadas.
Chandler Riggs

**Chandler Riggs**, nado en Atlanta (Xeorxia) o 27 de xuño de 1999, é un actor estadounidense principalmente coñecido polo seu traballo na serie de televisión *The Walking Dead*.

## Filmografía 
## Véxase tamén 
### Ligazóns externas 
*
Haza

**Haza** é un concello español da provincia de Burgos (Castela e León). A súa poboación é de 26 habitantes (INE 2012).

## Véxase tamén 
### Ligazóns externas 
*Páxina oficial do concello
Choi Min-sik

**Choi Min-sik** (Hangul 최민식), nado o 27 de abril de 1962 en Seúl, é un actor surcoreano. É coñecido polo seu aclamado papel en *Oldboy*.

## Filmografía 
miniatura|Choi Min-sik en xuño de 2012
* *Guro Arirang* (1989)
* *Churakhaneun geos eun nalgaega itda* (1990)
* *Urideul-ui ilgeuleojin yeongung* (1992)
* *May Our Love Stay This Way* (1992)
* *Sara is Guilty* (1993)
* *Mom, the Star, and the Sea Anemone* (1995)
* *Neombeo3* (1997)
* *Joyonghan Gajok* (1998)
* *Swiri* (1999)
* *Haepi endeu* (1999)
* *Pairan* (2001)
* *Chi-hwa-seon* (2002)
* *Oldboy* (2003)
* *Taegukgi Hwinalrimyeo* (2004) - Cameo
* *Ggotpineun bomi omyeon* (2004)
* *Jumeoki Unda* (2005)
* *Chinjeolhan geumjassi* (2005)
* *Himalaya, Where the Wind Dwells* (2009)
* *Akmareul boattda* (2010)
* *Leafie, A Hen into the Wild* (2011)
* *Bumchoiwaui Junjaeng* (2012)
* *Sinsegae* (2013)
* *Battle of Myeongryang, Whirlwind Sea* (2013)
* *Lucy* (2014)
* *The Admiral: Roaring Currents* (2014)

## Televisión 
**Their Embrace* (MBC, 1996)
**Last Lovers* (MBC, 1994)
**The Moon of Seoul* (MBC, 1994)
**Sons and Daughters* (MBC, 1992)
**Years of Ambition* (KBS2, 1990)

## Véxase tamén 
### Ligazóns externas 
*Ficha na IMDb
Rocky III

***Rocky III*** é un filme estadounidense escrito, dirixido e protagonizado por Sylvester Stallone que se estreou en 1982. Estreouse en galego na TVG o 10 de decembro de 2009.

## Sinopse 
Despois de defender o título dez veces, o campión mundial de boxeo Rocky Balboa (Sylvester Stallone) decidiu retirarse. Porén, Clubber Lang (Mr. T), un boxeador moi agresivo que foi escalando postos a base de esnaquizar ós seus rivais, desexa arrebatarlle o título. Malia a negativa de Rocky, Clubber consegue provocalo para que acepte o desafío, e esta vez o resultado do combate semella bastante incerto.

## Personaxes 
* Sylvester Stallone como Rocky Balboa
* Talia Shire como Adrian Balboa
* Burt Young como Paulie Pennino
* Carl Weathers como Apollo Creed
* Burgess Meredith como Mickey Goldmill
* Mr. T como Clubber Lang
* Tony Burton como Tony "Duke" Evers
* Ian Fried como Rocky Balboa, Jr.
* Hulk Hogan como Thunderlips

## Galardóns e nomeamentos 
* 1982: Nomeado ó Oscar: Mellor canción orixinal.
* 1982: Nomeado ós Premios Razzie: Peor nova estrela (Mr. T).

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo
Vilaller

**Vilaller** (pronunciado **Virallé** no catalán ribagorzano) é un municipio catalán da provincia de Lleida, situado na comarca da Alta Ribagorça, no val de Barravés. Inclúe a entidade municipal descentralizada de Senet, antes coñecido como Senet de Barravés.

## Xeografía 
Situado no extremo noroccidental da comarca, Vilaller limita ao norte con Vielha e Mijaran, ao nordés con Naut Aran, ao leste con La Vall de Boí, ao sur con El Pont de Suert e ao oeste co municipio aragonés de Montanuy (Huesca).

## Historia 
Os primeiros datos de poboación desta localidade datan do ano 1381 no que estaban censadas 11 casas. O municipio está dividido en dúas partes diferenciadas, unha a cada lado do río Noguera Ribagorzana; por unha banda, o núcleo antigo, situado na montaña e por outro, o barrio novo que se desenvolveu ao abrigo do turismo, preto da estrada que lle une co Val de Arán.

## Demografía 
## Economía 
A principal actividade económica é a gandería, principalmente de gando bovino e ovino. Hai moi pouca agricultura, centrada no cultivo de cereais e patacas. O turismo desenvolveuse nos últimos anos aínda que aínda non se converteu na principal fonte de ingresos de Vilaller.

[220px|thumb|left|Antiga ponte de Vilaller sobre o [río Noguera Ribagorzana.]]
O termo municipal inclúe dúas centrais hidroeléctricas: a de Vilaller, construída en 1952, e a de Valira de Castanesa de 1962.

## Cultura 
A igrexa parroquial está dedicada a San Clemente. Trátase dun edificio barroco, do século XVIII, composta por tres naves e campanario de forma octogonal. Consérvase tamén unha ponte gótica sobre o Noguera Ribagorzana. Na localidade de Senet de Barravés atópase a igrexa de Santa Cecilia de estilo románico, cun ábsida e dúas absidiolas.

Vilaller celebra a súa festa maior a mediados do mes de agosto. Durante o mes de outubro celebra a Feira de Todos os Santos e do Cepo.

## Véxase tamén 
### Ligazóns externas 
* Sitio oficial do concello 
* Información da Generalitat de Catalunya 
* Información do Institut d'Estadística de Catalunya
Billy Mays

**William Darrell Mays, Jr.** nado en McKees Rocks (Pensilvania) o 20 de xuño de 1958 e finado en Tampa (Florida) o 28 de xuño de 2009, foi un actor e vendedor televisivo estadounidense. Ó longo da súa carreira, promoveu unha ampla variedade de produtos, incluíndo OxiClean, Orange Glo, Kaboom e Zorbeez. As súas promocións emitíronse principalmente en Home Shopping Network a través da súa compañía, Mays Promotions, Inc.

Mays e o seu compañeiro Anthony Sullivan tamén protagonizaron *PitchMen*, unha serie de televisión de Discovery Channel que documenta o seu traballo. A súa distintiva barba, vestimenta e apaixonados argumentos de venda convertérono nunha recoñecida presenza televisiva nos Estados Unidos e no Canadá.

## Notas 
## Véxase tamén 
### Ligazóns externas 
*